Dan Tomozei, jurnalist român în China: "Aici nu există un program de vaccinare".
În urmă cu un an, OMS anunța apariția unui nou virus. Sursa a apărut în târgul de animale din Wuhan. Nu se știe nici astăzi cine a fost pacientul zero.
În urmă cu exact un an, lumea afla de primul caz de coronavirus de la Wuhan.Jurnalistul Dan Tomozei, de la redacţia în limba română a Radio China International, a vorbit cu Aleph News despre cum este China după un an de Covid."Realitatea de azi din China este una de normalitate, cu precizarea că exista de câteva zile o atenție ridicată pentru prevenirea apariției de noi cazuri – lumea fiind solicitată să poarte iarăși măștile peste tot și să evite aglomerările.Legat de vaccinare, nu există un program naţional. Până acum au fost vaccinați 1,5 milioane de chinezi din activitățile esențiale, dar fară o promovare/propagandă publică. Nu se vorbește deocamdată de aplicarea în masă, ci despre utilizarea în grupurile esenţiale", a spus jurnalistul.